Case ID: 1137398
Sentence 1: İşin halları: Məhkəmənin hökmünə əsasən Məhkum ona görə təqsirli bilinib məhkum edilmişdir ki, o, xx xxxxxx 2018-ci il tarixdə saat 19 radələrində texniki cəhətdən saz vəziyyətdə olan «xxxx» MMC-yə məxsus «Niva» markalı, 99 LE281 dövlət qeydiyyat nişanlı avtomobili ünvan 1 ünvanda yerləşən evin qarşısında idarə edərkən Yol Hərəkəti Haqqında Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərinə riayət etməyərək, yəni yol hərəkətinin iştirakşıları yol hərəkəti üçün təhlükəsiz şərait yaratmalı, öz hərəkəti və ya hərəkətsizliyi ilə digər hərəkət iştirakşılarına, onların nəqliyyat vasitələrinə və başqa əmlaka zərər vurmamalı, eləcədə diqqətini daim dəyişən yol şeraitindən və avtomobilin idarə olunmasından ayırmamalı, hərəkət təhlükəslzllylnl temin edən lazımı yan ara məsafəsi saxlamalı olduğu halda bunları etməmiş və həmin yolun sağ kənarı ilə velosipedlə hərəkət edən Zərərçəkmiş şəxs, avtomobilin qabaq orta hissəsi ilə ehtiyatsızlıqdan vurmuş və nəticədə zərərçəkmiş şəxs baş-beyn silkələnməsi, sağ qasıq sümüyünün qapalı sınığı, alın-təpə, sol gicgah, sol almacıq, sağ gözyuvası ətrafı nahiyyələrin, sağ əlin sıyrıqları ilə müşayiət olunan sağlamlığın uzun müddətə pozulmasına səbəb olan sağlamlığa az ağır zərər vurmaya aid xəsarət yetirmiş və o, yolnəqliyyat qəzası törətdikdən sonra xəsarət almış şəxsə kömək göstərməyərək, habelə hadisə barədə müvafiq dövlət orqanlarına məlumat verməyərək yol-nəqliyyat hadisəsi yerindən qaçmış, həmin hadisə nəticəsində Zərərçəkmiş şəxs məxsus 150 manat dəyərində velisopedi tam yararsız hala salaraq ona qeyd olunan məbləğdə ziyan vurmuşdur.Bundan başqa o, satış məqsədi ilə istintaqa məlum olmayan mənbədən külli miqdarda, yəni ümumi xalis çəkisi 1415,135 qram olan kustar üsulla hazırlanmış narkotik vasitə heroini qanunsuz olaraq əldə edib saxlamaqla yaşadığı ünvan 2 evinə daşıyaraq, həmin narkotik vasitəni hissələrə bölərək onun 10,135 qramını üzərində, qalan 1 kiloqram 405 qramını isə evdə yataq otağında olan paltar dolabının içərisində saxlamış, xx xxx 2018-ci il tarixdə saat 15 radələrində Sabunçu Rayon Polis idarəsinin 12-ci Polis Şöbəsinin əməkdaşları tərəfindən keçirilmiş əməliyyat-axtarış tədbirləri nəticəsində həmin evin qarşısında Sabunçu Rayon Polis İdarəsinin 12-ci Polis Şöbəsinə gətirilmiş və orada inzibati otaqların birində üzərinə keçirilmiş baxış zamanı əynində olan göy rəngli şalvarının sağ yan cibindən bir ədəd şəffaf selofan bükümdə, təmiz çəkisi 10,135 qram külli miqdarda küstar üsulla hazırlanmış narkotik vasitə heroin aşkar edilərək götürüldükdən sonra, həmin tarixdə Məhkum yaşadığı evə onun özünün iştirakı ilə keçirilmiş baxış zamanı evin yataq otağında olan paltar dolabının içərisində bir ədəd qara rəngli politilen torbada, təmiz çəkisi 1 kiloqram 405 qram külli miqrada küstar üsulla hazırlanmış narkotik vasitə heroin aşkar edilərək götürülmüşdür.